stanford-oval/wikipedia huggingface dataset:
Giacomo Zanella
Elämäkerta

Zanella syntyi Vicenzan lähellä Chiampossa, ja hän sai pappiskoulutuksen. Pappisvihkimyksen jälkeen hänestä tuli kotipaikkakuntansa seminaarin opettaja, mutta hänen isänmaalliset sympatiansa herättivät Itävallan viranomaisten suuttumuksen, ja hiippakuntansa suojelusta huolimatta hän joutui eroamaan vuonna 1853. Venetsian vapautumisen jälkeen Italian hallitus myönsi Zanellalle professuurin Padovassa, ja hänen ensimmäisen runokokoelmansa ilmestyttyä vuonna 1868 hän saavutti mainetta runoilijana.
Vuonna 1872 äidin kuoleman aiheuttama suru aiheutti Zanellalle mielenterveysongelman, ja hän luopui professuurista. Täydellisen ja pysyvän toipumisensa jälkeen Zanella rakensi itselleen huvilan kotijokensa Astichellon rannalle ja asui siellä rauhassa kuolemaansa asti vuoteen 1888.
Zanellan viimeisin julkaistu teos sisältää sarjan ainutlaatuisen kauniita sonetteja, jotka on osoitettu joelle ja jotka muistuttavat Wordsworthin "Sonetteja Duddonille" mutta ovat muodoltaan täydellisempiä, sekä tyhjästä säkeistöstä koostuvan idyllin "Il Pettirosso" ("Punarinta"), joka muistuttaa yhtä vahvasti vaikkakin sattumalta Coleridgen samankaltaisia teoksia. Zanellan oodi Danten muistolle ja Suezin kanavan avaamisesta kertova oodi ovat erittäin arvokkaita.
Zanellan muusta tuotannosta yksilöllisimpiä ovat ne, joissa hän on syvästi aikansa ongelmien vaikuttamana pyrkinyt sovittamaan yhteen tieteen ja uskonnon, erityisesti hieno John Miltonin ja Galileon välinen dialogi, jossa Milton, vaikuttuneena Galileon ennusteista tieteellisen edistyksen älyllisistä seurauksista, päättää "oikeuttaa Jumalan tiet ihmisille". Zanella oli avarakatseinen ja isänmaallinen kirkonmies, ja hänen luonnettaan pidetään oikeutetusti yhtä suuressa arvossa kuin hänen runouttaan, jota tuskin voi kutsua voimakkaaksi mutta jota leimaa kuitenkin erityinen tyylikkyys ja hienostuneisuus, ja se lunastaa oman paikkansa modernissa italialaisessa kirjallisuudessa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Giacomo Zanella
Käännös suomeksi
Fridrich Bruk

Fridrich Bruk (s. 18. syyskuuta 1937 Harkova, Ukraina) on ukrainalaissyntyinen säveltäjä, joka on vuodesta 1974 asunut Suomessa. Bruk opiskeli sävellystä Leningradissa Rimski-Korsakov-konservatoriossa ja valmistui sieltä diplomisäveltäjäksi vuonna 1961. Hän muutti Yhdysvaltain kautta Suomeen vuonna 1974. Vuonna 2006 hän julkaisi muistelmansa ”Sata ystävää” eli parjatun tilitys.
Brukin tunnetuimpia teoksia on Neuvostoliitossa kiellettyjen laulujen listalle joutunut Sata ystävää. Suomessa sen on levyttänyt Arja Saijonmaa albumilla Ystävän laulu nimellä Jäit vierellein.
Kirjallisuutta

Bruk, Fridrich: ”Sata ystävää” eli parjatun tilitys.  (Muistelmat)  Prologi, 2006.
Aiheesta muualla

Fridrich Bruk Music Finlandin verkkosivuilla (Wayback Machine)
Giulino

| Giulino |
| --- | --- |
 Muistoristi Mussolinin kuolinpaikalla
 Giulino
 Koordinaatit: 45°58′57″N, 9°12′22″E 
Valtio:   Italia
Alue:  Lombardia
Maakunta:  Como
Kunta:  Tremezzina
Infobox OKVirheellinen NIMI-arvo: 
Giulino on Tremezzinan kuntaan kuuluva kylä Pohjois-Italiassa Comon maakunnassa Lombardian alueella. Kylä tunnetaan myös nimellä Giulino di Mezzegra. Se kuului Mezzegran kuntaan, kunnes vuoden 2014 kuntaliitoksessa Mezzegra liittyi uuteen Tremezzinan kuntaan.
Historia

Giulino on tullut tunnetuksi paikkana, missä partisaanit teloittivat Benito Mussolinin ja hänen rakastajattarensa Clara Petaccin 28. huhtikuuta 1945 Villa Belmonten edessä.
Aiheesta muualla

Kuvia tai muita tiedostoja aiheesta Giulino Wikimedia Commonsissa
Glehninkuusi

| Glehninkuusi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Alaheimo::  Piceoideae
Suku::  Kuuset Picea
Laji::  glehnii
Kaksiosainen nimi
 Picea glehnii  (Fr.Schmidt) Mast. 
Katso myös
   Glehninkuusi Wikispeciesissä   Glehninkuusi Commonsissa 
Infobox OKNimi-testi OKIUCN-testi OK: 
Glehninkuusi (Picea glehnii) on sinisävyinen havupuu, jota kasvaa luonnonvaraisena Hokkaidolla, Sahalinilla ja Kuriilien eteläosissa. Toisin kuin euroopankuusi, se on pioneeripuu, joka voi olla avoimen paikan, kuten hakkuuaukion tai metsäpalon jättämän aukon, ensimmäinen puulaji.

Glehninkuusi kasvaa 5–20 metriä korkeaksi, joskus jopa 30-metriseksi. Sen neulaset ovat toisesta vuodesta alkaen sinisävyiset, joten ensimmäisen kesän vuosikasvaimet erottuvat kirkkaammanvihreinä.
Aiheesta muualla

Suomen Lajitietokeskus: Glehninkuusi (Picea glehnii)
Global Biodiversity Information Facility (GBIF): Picea glehnii (englanniksi)
Trees and Shrubs Online: Picea glehnii (englanniksi)
Integrated Taxonomic Information System (ITIS): Picea glehnii (englanniksi)
Giuliano Simeone

| Henkilötiedot |
| --- | --- | --- | --- |
Koko nimi: Giuliano Simeone Baldini
Syntymäaika: 18. joulukuuta 2002 (ikä 21)
Syntymäpaikka: Rooma, Italia
Pelipaikka: hyökkääjä
Pituus: 173 cm
Paino: 75 kg
Seura
Seura: Atlético Madrid
Pelinumero: 22
Junioriseurat
: River Plate
2019–2021: Atlético Madrid
Seurat
| Vuodet | Seura | O | (M) |
| 2021–2022 | Atlético Madrid B | 15 | (3) |
| 2022– | Atlético Madrid | 2 | (0) |
| 2022–2023 | → Zaragoza (laina) | 36 | (9) |
| 2023–2024 | → Alavés (laina) | 14 | (1) |
 Seurajoukkueuran tilastot kattavat vain kansalliset sarjat, päivitetty 7. syyskuuta 2024.
Giuliano Simeone Baldini tai lyhyemmin Giuliano  (s. 18. joulukuuta 2002 Rooma, Italia) on argentiinalainen jalkapalloilija. Hän edustaa Espanjan pääsarjassa pelaavaa Atlético Madridia. Giuliano on pelipaikaltaan hyökkääjä.
Giulianon isä Diego Simeone on Atlético Madridin päävalmentaja ja entinen pelaaja. Giulianon veljet Giovanni ja Gianluca ovat myös ammattijalkapalloilijoita.
Seurajoukkueura

Giuliano aloitti pelaajauransa Argentiinassa River Platen juniorijoukkueissa, mutta siirtyi vain 16-vuotiaana Atléticon alle 18-vuotiaiden edustusjoukkueeseen. Hän nousi miesten liigajoukkueeseen kesällä 2024 vietettyään tätä ennen lainakaudet Zaragozassa ja Alavésissa.
Maajoukkueura

Giuliano edusti maataan vuoden 2024 olympiaturnauksessa. Hän pelasi neljässä ottelussa ja teki yhden maalin.
Grand Cayman

Grand Cayman
Grand Cayman satelliittikuvassa vuodelta 1994.
| --- | --- |
Sijainti:  Caymansaaret Yhdistynyt kuningaskunta
Vesialue:  Karibianmeri
Merialue:  Atlantti
Korkein kohta:  24 m
Pinta-ala:  197 km²
| --- | --- |
Asukasluku:  63 807
Suurin kaupunki:  George Town
muokkaa - muokkaa wikitekstiä - muokkaa Wikidataa
Grand Cayman on Caymansaarten suurin ja väkirikkain saari. Siellä sijaitsee muun muassa saarten pääkaupunki George Town.
Grand Cayman on noin 35 kilometriä pitkä ja 13 kilometriä leveä, ja sen pinta-ala on 197 neliökilometriä. Saaren väkiluku oli noin 63 800 vuoden 2018 arvioiden mukaan. Grand Cayman asutettiin Caymansaarista ensimmäisenä. Syyskuussa 2004 saarelle iskenyt hurrikaani Ivan oli sen tuhoisin 86 vuoteen.
Grand Caymanilla sijaitsee Owen Robertsin kansainvälinen lentoasema, joka toimii myös Cayman Airwaysin kotikenttänä. Saarella on sairaala.
Aiheesta muualla

Kuvia tai muita tiedostoja aiheesta Grand Cayman Wikimedia Commonsissa
Matkaopas aiheesta Grand Cayman Wikivoyagessa (englanniksi)
Godfrey järjestää kaiken

| Godfrey järjestää kaiken> My Man Godfrey |
| --- | --- |

Ohjaaja:  Gregory La Cava
Käsikirjoittaja:   Morrie Ryskind  Eric S. Hatch 
Tuottaja:  Gregory La Cava
Säveltäjä:  Charles Previn
Kuvaaja:  Ted Tetzlaff
Leikkaaja:   Russell Schoengarth  Ted Kent 
Tuotantosuunnittelija:  Charles D. Hall
Pukusuunnittelija:  Travis Banton
Lavastaja:  Charles Hall
Pääosat:   William Powell  Carole Lombard 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  6. syyskuuta 1936
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Godfrey järjestää kaiken (My Man Godfrey) on Gregory La Cavan ohjaama yhdysvaltalainen komediaelokuva vuodelta 1936. Elokuvassa William Powell näyttelee koditonta Godfrey Parkia, jonka varakas  perijätär Irene Bullock Carole Lombard kohtaa aarteenetsintäkilpailussa ja palkkaa hänet hovimestariksi talouteensa.
Godfrey järjestää kaiken oli ehdolla Oscar-palkinnon saajaksi kuudessa eri kategoriassa, mutta se jäi ilman palkintoa. Elokuva valittiin National Film Registryyn vuonna 1999.
The New York Timesin kriitikot valitsivat Godfreyn vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.
Roolit

| 0 | 1 | 2 |
| --- | --- | --- |
|  William Powell  | … |  Godfrey Park   |
|  Carole Lombard  | … |  Irene Bullock   |
|  Alice Brady  | … |  Angelica Bullock   |
|  Gail Patrick  | … |  Cornelia Bullock   |
|  Eugene Pallette  | … |  Alexander Bullock   |
|  Jean Dixon  | … |  Molly   |
|  Alan Mowbray  | … |  Tommy Gray   |
|  Mischa Auer  | … |  Carlo   |
Aiheesta muualla

Kuvia tai muita tiedostoja aiheesta Godfrey järjestää kaiken Wikimedia Commonsissa
George Lopez

George Lopez vuonna 2009.
George Lopez (s. 23. huhtikuuta 1961) on yhdysvaltainmeksikolainen koomikko ja näyttelijä. Hän syntyi Los Angelesissa Kaliforniassa.
Lopez nousi maineeseen stand up -koomikkona. Hän on esiintynyt myös elokuvissa ja julkaissut komediastaan levyjä, jotka ovat tuoneet tähdelle Grammy-ehdokkuuksiakin. Vuosina 2002–2007 hän oli George Lopez -televisiosarjan pääosassa. Ohjelman muita esiintyjiä olivat Constance Marie, Belita Moreno, Masiela Lusha, Luis Armand Garcia, Valente Rodriguez, Emiliano Díez ja Aimee Garcia.
Lopezilla on tähti Hollywood Walk of Famella. Kärsittyään munuaistaudista hän sai vuonna 2005 munuaisensiirrossa terveen sisäelimen Ann-vaimoltaan.
Aiheesta muualla

Virallinen sivusto (englanniksi)
George Lopez Internet Movie Databasessa. (englanniksi)
Godkänd pirat

| Godkänd pirat Magnus Uggla |
| --- | --- | --- |

Livealbumin tiedot
 Äänitetty : joulukuussa 1980
 Julkaistu: huhtikuussa 1981
 Tuottaja(t): Magnus Uggla, Anders Eljas ja Anders Oredsson
 Tyylilaji: pop, rock
 Kesto: 60.42
 Levy-yhtiö: CBS Records AB
Magnus Ugglan muut julkaisut
| Den ljusnande framtid är vår 1980 | Godkänd pirat 1981 | Välkommen till folkhemmet 1983 |
Godkänd pirat on ruotsalaisen Magnus Ugglan vuonna 1981 julkaistu livealbumi. Albumin kappaleet on nauhoitettu Ugglan vuoden 1980 kiertueella. Levy on Ugglan ensimmäinen ja tähän mennessä ainoa livealbumi.
Albumin kansikuvan on ottanut Ugglan veli, Gabriel Uggla.
Kappaleluettelo

Kappaleet ovat Magnus Ugglan kirjoittamia, ellei toisin mainita.
Mitt liv (4.43)
Du ska va gla (3.11)
Jag vill inte tillbaks (4.10)
Trendigt (3.32)
Någon som dej (Någon som du är) (3.55)
Jag vill inte gå hit (3.09)
Varit kär (3.24)
Centrumhets (Nick Gilder, James McCull, Magnus Uggla) (4.30)
Varning på stan (4.11)
Panik (Uppfostringsmaskinen) (4.41)
Skandal-bjotis (7.10)
Rockmedley: (9.05)
Vittring
Rebel Rebel (David Bowie)
Born to be Wild (Dennis Edmonton)
Sheena is a Punk Rocker (Dee Dee, Joey ja Johnny Ramone)
Vittring
Sommartid (remix) (5.01)
Muusikot

Magnus Uggla (laulu)
Mats Ahlsberg (basso)
Anders Eljas (kosketinsoittimet, taustalaulu)
Lars Jonsson (kitara, taustalaulu)
Anders Nordh (kitara, taustalaulu)
Magnus Persson (rummut)
Kappaleessa Sommartid:
Magnus Uggla (laulu)
Anders Eljas (Prophet 5, Odysse)
Lars Jonsson (kitara)
Magnus Persson (Roland-rytmi-box, ksylofoni)
Hajautettu tieto

Hajautettu tieto on taloustieteissä käytettävä käsite, jonka mukaan yhdelläkään markkinoilla toimivalla henkilöllä ei ole täydellistä tietoa, vaan tieto on hajautettu kaikille markkinoilla toimijoille. Kaikilla on ainoastaan epätäydellistä tietoa, mutta myös yksi erittäin hyvä indikaattori muiden ihmisten tiedosta ja aikeista: hinta.
Hinta sekä kertoo tietoa henkilölle että antaa henkilölle mahdollisuuden jakaa omaa tietoaan vaikuttamalla hintaan ostamalla, myymällä tai pidättäytymällä tekemästä mitään. Tieto on yleensä luonteeltaan hiljaista tietoa. Usein tiedon vastaanottaminen muilta henkilöiltä tai tiedon jakaminen heille ei tapahdu kovin tiedostavalla tasolla.
Hintasignaalit ovat yksi ratkaisu  taloudellisten resurssien laskentaongelmaan. Tällainen näkemys on suosittu itävaltalaisella koulukunnalla ja eritoten Friedrich Hayekilla.
Hajautettu tietokanta

Hajautettu tietokanta on tietokanta, joka ei ole kokonaisuudessaan tallennettu yhdessä paikassa vaan tietokoneverkon kautta toisiinsa liitetyillä tietokoneilla. Hajautettu tietokanta näyttäytyy käyttäjälle yhtenä tietokantana, mutta koostuu erillisistä tietokannoista useilla tietokoneilla.
Hajautettujen tietokantojen käyttäjiä sanotaan olevan toimistot ja liikkeet eri maantieteellisissä paikoissa.
Hajautetun tietokannan eduiksi mainitaan:
luotettavuus: yhden sijainnin häiriö ei estä koko järjestelmää toimimasta
turvallisuus: oikeuksien rajaaminen
kustannustehokkuus: verkkokaistan kustannukset laskevat kun etäällä olevaa tietoa tarvitaan harvemmin
paikallinen pääsy: verkon ongelmista huolimatta osa tietokannasta on yhä saatavilla
kasvu: uuden sijainnin lisääminen on yhden lisäsolmun lisääminen
nopeus ja resurssitehokkuus: useimmat käyttötapaukset ovat paikallisella tasolla vähentäen verkkoliikennettä
vastuu ja hallinta: viat ja ongelmat ilmenevät paikallisella tasolla ja rajatusti
Hajautetut tietokannat voivat toistaa (replikointi) samaa tietoa tai ne voivat olla pilkottuja (fragmentointi/osiointi) tietyssä sijainnissa tarvittavalle tiedolle.
Galitsian ja Volynian ruhtinaskunta

Galitsian ja Volynian ruhtinaskunta (ruteeniksi Галицко-Волинскоє Королѣвство, Galytško-Volynskoje Korolvstvo, lat. Regnum Galiciæ et Lodomeriæ) on vuosina 1199–1392 Itä-Euroopassa olemassa ollut historiallinen valtio, jonka alueita oli nykyisen Puolan, Valko-Venäjän ja Ukrainan alueella. Kiovan suuriruhtinaskunnan hajottua Galitsian ja Volynian ruhtinaskunta oli Vladimir–Suzdalin ja Novgorodin rinnalla merkittävimpiä itäslaavilaisia valtioita.
Historia

Galitsian ja Volynian ruhtinaskunnan perusti vuonna 1199 ruhtinas Roman Mstislavitš, joka oli hallinnut Volyniaa vuodesta 1170. Ruhtinaskunta alisti valtaansa Kiovan, teki rauhansopimuksen Unkarin kanssa, loi diplomaattiset suhteet Bysanttiin ja vahvisti itäslaavilaista vaikutusvaltaa Liettuassa. Vuonna 1205 Galitsian ja Volynian ruhtinaskunta kääntyi puolalaisia liittolaisiaan vastaan, ja seuranneissa taisteluissa prinssi Mstislavitš sai surmansa. Tämän seurauksena ruhtinaskunta jakautui pienemmiksi osasiksi ja joutui Unkarin ja Puolan kiistakapulaksi.
Unkarin kuningas Andreas II julisti itsensä alueen kuninkaaksi, Rex Galiciae et Lodomeriae. Unkari ja Puola sopivat 1214, että valtaistuin annetaan Andreaksen pojalle Kolomanille, joka oli nainut puolalaisen hallitsijan tyttären. Vuonna 1221 Mstislav Rohkea vapautti Galitsian ja Volynian unkarilaisten ikeestä, mutta vasta Romanin poika, Galitsian kuningas Daniel (Danylo Halytskyi) onnistui yhdistämään Volynian ja Galitsian sekä Kiovan voittamalla taistelussa 1245 Jaroslav II:n sekä puolalaiset että unkarilaiset. Samalla kuitenkin hänen oli tunnustettava naapuriseudun mongolien hallitseman Kultaisen ordan valta-asema alueella.
Danielin (Danylon) valtakaudella Galitsiasta ja Volyniasta kehittyi voimakas ja kukoistava valtio. Kirjallisuutta tuotettiin ja kauppa kehittyi alueen suotuisen Mustanmeren ja Itämeren välisen sijainnin ansiosta. Tärkeimpiä kaupunkeja olivat hallituskaupungiksi muutettu Lviv, Halytš, Volodymyr, Przemyśl ja Terebovlija. Danielin kuoltua 1264 hänen kuningaskuntansa hajosi jälleen. Nimellisesti valtaan nousivat Danielin pojat, mutta todellisuudessa valtaa käyttivät pajarit.
Vuonna 1352 lopulta valtakunta hajotettiin ja jaettiin Puolan ja Liettuan kesken. Lublinin sopimuksella 1569 nämä valtiot yhdistyivät Puola-Liettuaksi, johon Galitsia ja Volynia tulivat kuulumaan. Puola-Liettuan jaon aikoihin 1772 Itävallan keisarinna Maria Teresia, joka oli myös Unkarin kuningatar, otti esille unkarilaisten vanhan, lyhyen hallintajakson Galitsiassa ja Volyniassa ja käytti tätä peruteella Itävallan osallisuuteen jaossa. Itävallalle tulleen alueen viralliseksi nimeksi tuli Galitsia ja Lodomeria, vaikkakaan se ei vastannut maantieteellisesti historiallista Galitsian ja Volynian aluetta. Jaossa Galitsia jäi Itävallalle, kun taas Volynian jakoivat Preussi ja Venäjä keskenään Puolan kolmannessa jaossa 1795. Preussin Länsi-Volynian ja Venäjän Itä-Volynian välinen raja vahvistettiin 1797, minkä jälkeen Venäjä järjesti oman puolensa Volynian kuvernementiksi.
Aiheesta muualla

Kuvia tai muita tiedostoja aiheesta Galitsian ja Volynian ruhtinaskunta Wikimedia Commonsissa
Galitsian ja Volynian sijainti (1245–1349).
Hajautettu tiiviste

Kuva hajautetusta tiivisteestä
Hajautettu tiiviste (Distributed hash table, DHT) on vertaisverkoissa käytettävä tekniikka. Sen avulla löydetään toinen tietokone, jolla on haluttu tiedosto.
Etsitystä tiedostosta on tiedettävä hajautusfunktiolla luotu tiiviste. Tiedosto olisi löydettävissä hyvin nopeasti hajautustaulusta, jossa olisi rivi jokaista mahdollista tiivisteen arvoa kohti ja rivillä tähän tiivisteeseen liittyvän tiedoston sijaintipaikka. Kokonainen tiivistetaulu on kuitenkin käytännössä liian iso, jotta kaikilla olisi siitä oma kopio. Siksi kaikki vertaisverkkoon osallistuvat tietokoneet omistavat osan tiivistetaulusta ja ne auttavat toisiaan etsimisessä.
Kun tietokone liittyy vertaisverkkoon, se tallentaa muutaman muun verkon koneen osoitteen, joilta se voi kysyä lisää verkkoon kuuluvien koneiden osoitteita, ja näin löytää kaikki tiedot. Jokainen kone lajittelee muistamansa osoitteet jotenkin tehokkaasti ja pyrkii pitämään muistissa riittävästi jokaiseen lokeroon kuuluvia osoitteita. Osoitteiden jakaminen lokeroihin vaihtelee, mutta esimerkiksi Chordin tapaan lokeroida osoitteet, muodostuu verkosta käytännössä rengas, jossa jokainen kone on omalla paikallaan yhdessä suuressa renkaassa.
Koska tällainen verkko on alla olevan verkon (tavallisesti Internet) päälle rakennettu täydellinen verkko omine osoitusmenetelmineen, tällaista verkkoa kutsutaan usein kuoriverkoksi.
Tunnetuimmat hajautetun tiivisteen tutkimustoteutukset ovat:
Chord
Kademlia
Pastry
Futuremark

| Futuremark Corporation |
| --- | --- |
Perustettu:  1997
Kotipaikka:  Espoo, Suomi
Toimiala:  ohjelmistoteollisuus
Omistaja:  Underwriters Laboratories
Kotisivu:  www.futuremark.com
Infobox OKVirheellinen NIMI-arvo: 
Futuremark Corporation on vuonna 1997 perustettu suomalainen tietokoneohjelmia kehittävä yritys, joka on tullut tunnetuksi grafiikkakorttien tehoa mittavan 3DMark-ohjelman ansiosta. Futuremarkin pääkonttori sijaitsee Espoossa ja vuonna 2008 sillä oli 60 työntekijää. Yritys on valittu RedHerring RH Hot-100 Europe listalle vuosina 2005 ja 2006.
Marraskuussa 2014 Futuremark myytiin yhdysvaltalaiselle Underwriters Laboratories -yhtiölle (UL). Julkistamatonta kauppahintaa kuvattiin ”kahdeksannumeroiseksi” eli 10–99 miljoonaksi euroksi. UL toimii 140 maassa ja se työllistää yli 10 000 työntekijää.
Futuremark kehitti aiemmin myös tietokonepelejä nimellä Futuremark Games Studio, joka myytiin Roviolle maaliskuussa 2012.  Ensimmäisen Games Studion pelin kehittäminen julkistettiin keväällä 2008  ja valmis peli julkistettiin ensimmäisen kerran vuoden 2008 Leipzig Games Conventionissa, Saksassa.
Tuotteet > Suorituskyvyn mittaus

3DMark, peligrafiikoille
PCMark, PC-laitteiston kokonaissuorituskyvylle
Peacekeeper, internet-selaimille
PowerMark, akkukestolle
Tuotteet > Mobiilituotteet

Tässä lista mobiilituotteista ennen kuin Futuremarkin mobiiliyksikkö myytiin Rightwarelle vuonna 2009:
3DMarkMobile, peligrafiikoiden suorituskykymittaukseen
VGMark, vektorigrafiikan suorituskykymittaukseen
SimulationMark, peligrafiikoiden ennakoivaan suorituskykyarviointiin
SPMark, kokonaissuorituskyvyn ja virrankulutuksen mittaukseen
Tuotteet > Pelit

Lista peleistä joita Futuremark Games Studio teki ennen kuin Rovio osti sen maaliskuussa 2012:
| Julkaisuvuosi | Peli | Pelialusta | Julkaisija | Lajityyppi | Arvioita |
| --- | --- | --- | --- | --- | --- |
| 2009 | Shattered Horizon | Windows | Valve | FPS-räiskintä | 7.5/10 |
| 2011 | Hungribles | iOS | Futuremark | ongelmanratkonta | 5/10 |
| 2012 | Unstoppable Gorg | Windows, OS X, iOS | Futuremark | tornipuolustus (tower defense) | 7.5/10 |
Aiheesta muualla

Futuremark Corporation
Giacomo Ricci

Giacomo Ricci (etualalla) Champ Car Atlantic -sarjan kilpailussa Houstonissa vuonna 2007.
Giacomo Ricci (s. 30. maaliskuuta 1985 Baveno) on italialainen moottoriurheilija. Ricci on myös kilpaillut Formula BMW-, Formula Renault-, Formula 3000-, Champ Car Atlantic- ja International GT Open -sarjoissa. Ricci voitti Euroseries 3000 -sarjan mestaruuden vuonna 2006.
Ura

Ricci debytoi GP2-sarjassa kaudella 2008 DPR tallissa korvaten loukkaantunutta Michael Herckiä muutamassa kilpailussa. Seuraavalla kaudella Ricci ajoi neljä kilpailua, kunnes hänet korvattiin Franck Pereralla. Hän jatkoi DPR tallissa kaudella 2010 ajaen toiseksi avauskilpailussa ja voittaen Unkarin sprinttikilpailun, jonka jälkeen hänet korvattiin loppukauden ajaksi Fabrizio Crestanilla. Ricci saavutti kaikkiaan 16 pistettä sijoittuen sarjan kolmanneksitoista. Ricci on ajanut myös Aasian GP2 sarjassa voittaen yhden kilpailun kaudella 2009-2010. Vuonna 2012 Ricci ajoi yksittäisiä kilpailuja Auto GP -sarjassa. Vuonna 2013 Riccin oli tarkoitus ajaa täysi kausi samassa sarjassa, mutta budjettiongelmien takia hän osallistui vain kauden avausviikonloppuun.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DPR | ESPFEA 16 | ESPSPR Kesk. | TURFEA Kesk. | TURSPR 11 | MONFEA   | MONFEA   | FRAFEA   | FRASPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | EURFEA   | EURSPR   | BELFEA   | BELSPR   | ITAFEA   | ITASPR   | 0 | 31. |
| 2009 | DPR | ESPFEA Kesk. | ESPSPR 15 | MONFEA 14 | MONSPR Kesk. | TURFEA Kesk. | TURSPR Kesk. | GBRFEA 17 | GBRSPR DNS | GERFEA   | GERSPR   | HUNFEA   | HUNSPR   | EURFEA   | EURSPR   | BELFEA   | BELSPR   | ITAFEA   | ITASPR   | PORFEA   | PORSPR   | 0 | 27. |
| 2010 | DPR | ESPFEA 2 | ESPSPR 8 | MONFEA 17 | MONSPR Kesk. | TURFEA Kesk. | TURFEA 17 | EURFEA Kesk. | EURSPR Kesk. | GBRFEA 13 | GBRSPR 12 | GERFEA 16† | GERSPR 11 | HUNFEA 8 | HUNSPR 1 | BELFEA   | BELSPR   | ITAFEA   | ITASPR   | ABUFEA   | ABUSPR   | 16 | 13. |
Hakkapeliittain päivä

Hakkapeliittain päivä on aitosuomalaisten ylioppilaiden ja lukiolaisten vuonna 1932 luoma kilpaileva juhla ruotsalaisuuden päivälle. Se pidetään 6. marraskuuta Ruotsin kuninkaan Kustaa II Aadolfin kuolinpäivänä.
Osana kielitaistelua Helsingissä puhkesi päivän yhteydessä vuosina 1933 ja 1934 mielenosoituksia ja katutappeluita, joiden hillitsemiseksi tarvittiin poliiseja sekä puhtaanapitolaitoksen vesisuihkuja. Nämä yhteenotot ovat tiettävästi ainoat kielitaistelun "etniset" yhteenotot kieliryhmien välillä.
H. A. Saintsbury

| H>  A. Saintsbury |
| --- | --- |

Henkilötiedot
Koko nimi:  Harry Arthur Saintsbury
Syntynyt: 18. joulukuuta 1869
Kuollut: 19. kesäkuuta 1939
Aiheesta muualla
IMDb
Harry Arthur Saintsbury, usein H. A. Saintsbury (18. joulukuuta 1869 – 19. kesäkuuta 1939) oli brittiläinen näyttelijä ja näytelmäkirjailija. Hänen tunnetuimpia näyttämöroolejaan oli Sherlock Holmes. Näytelmiä hän kirjoitti salanimellä Jay Nibb.